มันนี่ทูเดย์
ออมสินออกเงินฝากเผื่อเรียกพิเศษ 5 เดือน
4 ก.ย. 2558

ออมสินออกเงินฝากเผื่อเรียกพิเศษ 5 เดือน 
ธนาคารออมสินเริ่มเปิดรับฝากเงินฝากเผื่อเรียกพิเศษ 5 เดือนอีกครั้ง ตั้งแต่บัดนี้จนถึงวันที่ 30 ธ.ค. 2558 อัตราดอกเบี้ย 1.55% (เทียบเท่าเงินฝากประจำร้อยละ 1.824% ต่อปี) สำหรับบุคคลธรรมดาและนิติบุคคล เปิดบัญชีขั้นต่ำ 1 หมื่นบาท ฝากเพิ่มครั้งละไม่ต่ำกว่า 1,000 บาท โดยนิติบุคคลรับฝากสูงสุดไม่เกินรายละ 50 ล้านบาท 
ธปท.ประมูลขายพันธบัตร 3.5 หมื่นล้าน
นางจันทวรรณ สุจริตกุล ผู้ช่วยผู้ว่าการสายตลาดการเงิน ธนาคารแห่งประเทศไทย (ธปท.) ออกประกาศกำหนดแผนการประมูลพันธบัตรธนาคารแห่งประเทศไทย อายุไม่เกิน 15 วัน ในเดือน ก.ย. โดยเตรียมออกประมูลขายพันธบัตรรุ่น พ.30/14/58 วงเงิน 3.5 หมื่นล้านบาท อายุ 14 วัน ออกขายวันที่ 4 ก.ย. และนัดชำระเงินวันที่ 8 ก.ย. ครบกำหนดวันที่ 22 ก.ย. 2558 
บสย.ร่วมตลาดนัดจีบผู้ค้ารายย่อย
นายวัลลภ เตชะไพบูลย์ กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่าวันที่ 4-5 ก.ย.นี้ บสย.ร่วมกับ “ตลาดนัดเลียบด่วน” รามอินทรา จัดกิจกรรม “Meet&amp;Greet SMEs” เพื่อสร้างการรับรู้ บสย. การเข้าถึงสินเชื่อ และการค้ำประกันสินเชื่อกับผู้ค้ารายย่อยในโครงการ “ตลาดนัดเลียบด่วน” รามอินทรา กว่า 500 แผง เพื่อเตรียมความพร้อมผู้ประกอบการที่ต้องการขยายกิจการในการเข้าถึงสินเชื่อ